**KOMISIJA ZA OCJENU I ODBRANU**

**ZAVRŠNOG RADA NA DRUGOM (II) CIKLUSU STUDIJA**

**Usmjerenje: EVROPSKE INTEGRACIJE (4+1)**

**Vijeću Fakulteta političkih nauka**

**I Z V J E Š T A J**

**KOMISIJE ZA OCJENU I ODBRANU ZAVRŠNOG RADA**

Na osnovu Odluke Nastavno-naučnog Vijeća Fakulteta političkih naukaod 31. 03. 2011. godine broj: 02-01-63-83/11 imenovani smo u Komisiju za ocjenu i odbranu završnog rada na drugom (II) ciklusu studija studentice **Lejle Hodžić** pod naslovom: „***TEORIJA FLUIDNOG DRUŠTVA ZYGMUNTA BAUMANA I INTEGRACIJA EVROPSKOG DRUŠTVA“*** imenovana je Komisija u sastavu:

1. Prof.dr. Senadin Lavić – predsjednik,
2. Prof.dr. Božidar Sekulić, *professor emeritus –* ćlan/mentor,
3. Prof.dr. Asim Mujkić – član,
4. Docent dr. Damir Kapidžić – zamjenik člana.

Zapisničar: Ass. Osman Sušić

Mentor magistarskog rada je Prof.dr. Božidar Sekulić, *professor emeritus*

Shodno Pravilima studiranja za drugi (II) ciklus studija na Univerzitetu u Sarajevu, studentica je podnijela zahtjev za ocjenu i odbranu završnog rada i priložila sljedeće:

* pisanu saglasnost mentora da rad ispunjava kriterije navedene u obrazloženju teme,
* četiri neukoričena primjerka rada – radna verzija,
* izvještaj iz službene evidencije o ispitima i (E)CTS bodovima.

Komisija konstatira da je studentica položila sve ispite i izvršila druge obaveze predviđene studijskim programom.

Pregledom rada komisija je ocijenila da se studentica **Lejla Hodžić** veoma uspješno pridržavala teme za izradu završnog rada. Dajemo kratak rezime završnog rada, mada bi analitički prikaz glavnih poglavlja teze bio mnogo prikladniji:

*Ovaj magistarski rad popunjava veliku prazninu nedostajućih socioloških radova o Zygmuntu Baumanu, jednom od najznamenitijih i najinteresantnijih sociologa druge polovine 20. vijeka koji karakterizira jednu čitavu epohu historijskih događanja, i to ne samo kao osoba, biografski, već i svojim kompleksnim, raznovrsnim i provokativno-kritičkim djelima. Kao mentor bih sa žaljenjem ukazao na činjenicu o izvjesnoj metodičkoj zanemaronosti interesa za ovog autora, i to ne samo u regionu, već i šire. Akademskoj birokratiziranoj zapadnjačkoj sociologiji Bauman se ne sviđa i zato što svoj principijelni antifašizam ne dokazuke samo kao partizan – u poljskom bataljonu Crvene armije, nego, i kada razvija tezu o* ***fluidnom društvu****, konkretnije o razvijenom modernom* ***kapitalističkom*** *društvu. Fluidni karakter društva razara, lomi i otuđeno na velike muke stavlja pojedinca oko njegovih najbitnijih kvaliteta. I ljubav, i strah, i samo Zlo, možda i sama bit čovjeka razlivaju se u nešto sve bezobličnije što ugrožava perspektive jedne humanije budućnosti. Izbjegao je Aušvic jer se borio protiv fašizma, njegova supurga nije ali ga je preživjela, no nije zadovoljan parazitskim kapitalizmom u novije doba njegove ozbiljne neoliberalne krize. Kandidatkinja je dala jedan opšti uvid u život i djelo Zygmunta Baumana, analitički pokazala karakter i posljedice Baumanove teze o fluidnom društvu i egzistenciji modernog čovjeka, ali i njegove argumente za potrebu radikalnih promjena u današnjem svijetu. Naročito je u tom pogledu važna radikalnija integracija evropskog društva kroz projekat Evropske unije. On nije jednosmjeran i unaprijed uspješan, Demokratski deficiti evropskog društva otežavaju nastajanje zrelih evropskih građana-državljana koji bi bil bili u stanju da prevladavaju svoj bitno oštećeni fluidni posesivni identitet uime konstitucije odnosno procesa nastajanja ljudi koji su sposobni da vlastitim razotuđenjem doprinose i normalnoj demokratskoj sudbini Evropske unije.Moramo istaći da je kandidatkinja pokazala i kreativnu empatiju prema Baumanu kao ipak melanholičnom kritičkom sociologu ljudske emancipacije.*

Komisija konstatira da je završni rad studentice **Lejle Hodžič** rad u kojem je studentica veoma iscrpno i sadržajno obradila odabranu temu primjenom adekvatnih naučnih metoda, te time dokazala da je savladala nastavni plan i program studija, stekla potrebno znanje i osposobila se za njegovu primjenu, kao i da je osposobljena da izvodi sociološka istraživanja i donosi kritičke zaključke na osnovu metodološki dobro postavljenih zadataka.

Na osnovu naprijed iznesenog **Komisija** smatra da su ispunjeni svi formalni i suštinski uvjeti za odbranu završnog rada, te predlaže **Vijeću Fakulteta političkih nauka** Univerziteta u Sarajevu da prihvati izvještaj i studentici **Lejli Hodžić** odobri javnu odbranu.

Sarajevo, 12. 10 .2020. godine

K O M I S I J A:

|  |  |
| --- | --- |
|  | 1. Prof.dr. Senadin Lavić – predsjednik,2. Prof.dr. Božidar Sekulić, *professor emeritus –* ćlan/mentor,3. Prof.dr. Asim Mujkić – član,4. Prof. dr. Damir Kapidžić – zamjenik člana.Zapisničar: Ass. Osman Sušić |